работно време на замъка Фонтенбло Архиви - Градовете на Европа
Етикет: работно време на замъка Фонтенбло
работно време на замъка Фонтенбло
On юни 22, 2017 by kalin	Posted in ФранцияTagged билети за замъка Фонтенбло, градините на замъка Фонтенбло, замък във Фонтенбло, замъкът Фонтенбло, какво да видя във замъка Фонтенбло, какво да видя във Фонтебло, работно време на замъка Фонтенбло
Без съмнение основната атракция във Фонтенбло е замъкът Фонтенбло /Château de Fontenbleau/. Замъкът е бил дом и резиденция на цели 14 френски владетели, като се започне от Франсоа I и се стигне до Наполеон III. Дори когато Луи XIV премества кралският двор във Версай, кралското семейство продължава всяка година да посещава Фонтенбло по време на ловния сезон.
На снимката: Замъкът Фонтенбло;
В продължение на почти едно хилядолетие всеки владетел разширявал и променял определени аспекти на двореца, за да отговори на нуждите и вкусовете на времето. Затова не е случайно, че Наполеон нарича замъка „Дом на вековете“ /Maison des Sicles/. Въпреки че замъкът се намира в упадък по време на Революцията, Наполеон възстановява голяма част от оригиналното обзавеждане и произведения на изкуството, превръщайки Фонтенбло в една от най-известните резиденции на империята. За разлика от много празни замъци и дворци в цяла Франция, посетителите на замъка Фонтенбло може действително да видят начина, по който са изглеждали стаите по време на кралското пребиваване тук. Може да се види дори кралската баня, както и легло, направено на Мария Антоанета, което обаче тя така и не е могла да използва. Замъкът Фонтенбло разполага и с единствената обзаведена тронна зала във Франция, построена за император Наполеон.
На снимката: Входът на замъка с голямото стълбище под формата на подкова;
Преди обаче да се насочим към нашата виртуална разходка из замъка и неговите градини, бихме искали да споменем с няколко думи откъде идва името „Фонтенбло“ /Fontainebleau/. Последната част от името на замъка „bleau” не идва от думата „синьо“, а от името на ловното куче на крал Луи VII. Предполага се, че кучето е намерено в този район, докато пие вода по време на кралски лов през 12-ти век. Така първоначално шатото носело името Фонтен де Блау /Fontaine de Bleau/ и по-късно става Фонтенбло.
На снимката: Из коридорите на замъка;
Разходката из самия замък ще ви позволи да посетите и да разгледате папския апартамент, Ренесансовите стаи, параклиса на Св. Сатурнин, параклиса Св. Троица, кралските апартаменти и музея на Наполеон I. Докато обикаляте из различните стаи и зали, не пропускайте да поглеждате през прозорците, от където се открива красива гледка към градините. Всяка стая изглежда по-величествена от предната, въпреки че в стилово отношение стаите се различават една от друга. За съжаление, не всичко което може да се види отразява реалното съществувало положение в замъка. Така например плакет на мястото на голямото мраморно стълбище посочва, че на това място някога е имало красива стая за придворните на кралицата. Тя обаче е била разрушена, за да може кралят по-бързо да стига до покоите си. Предвидете си поне 2 часа за разглеждане на замъка.
На снимката: Папският апартамент;
Градините на замъка може да се посетят свободно – за тях не се изисква да сте си закупили билет за замъка преди това. Може да се разходите из неформалната Английска градина, градина на Даяна, както и да видите фонтаните, проектиран от Ле Нотре. На изток са огромните тревни площи и Канале Гранде на парка към замъка, където много често местните жители си правят пикници. Паркът и градините са отворени ежедневно от май до септември, от 9.00 часа до 19.00 часа /до 17.00 часа през зимата/. Из парка може да се разходите чрез карета или да си наемете лодка за разходка из езерцето.
Полезна информация за замъка Фонтенбло:
Адрес: Château de Fontainebleau, 77300 Фонтенбло, Франция;
Телефон: 01 60 71 50 70;
Замъкът е отворен всеки ден /с изключение на вторник/, както следва:
Октомври- Март, от 9.30 часа до 17.00 часа /последен вход в 16.15 часа/; Балната зала затваря в 16.00 часа;
Април – Септември, от 9.30 часа до 18.00 часа /последен вход в 17.15 часа/; Балната зала затваря в 17.00 часа;
Работно време за посещение на градините и парковете:
Градините са отворени всеки ден, както следва:
От ноември до февруари: 9:00 – 17:00 часа;
Март, април и октомври: от 9.00 до 18.00 часа;
От май до септември: от 9:00 – 19:00 часа;
Градината на Даяна и Английската градина затварят съответно половин и един час преди посочените по-горе часове. Английската градина може да бъде затворена извън летния сезон. За допълнителна информация се обадете на: 01 60 71 50 70;
Билет при посещение 1 часа преди затваряне – 7.00 Евро;
Аудио-гид – 3.00 Евро;
Безплатен вход в първата неделя на всеки месец /с изключение на юли и август/, както и за лица до 18 години;
Цени на входните билети при посещения с гид:
При продължителност на обиколката от 30 минути до час – 14.00 Евро /входен билет е включен в тази цена/;
При продължителност на обиколката от 1.30 часа до 2 часа – 16.00 Евро /входен билет е включен в тази цена/;
Важно: Статията предоставя информация за замъка Фонтенбло, Франция. Тук ще намерите полезна информация за забележителността – история, разположение, цени на входните билети, работно време за посещение. Статията е последно обновявана от нашия екип на 22 Юни 2017г.
Замъкът Фонтенблo
По-долу може да видите интерактивна карта относно замъка Фонтенбло, Франция, която ви позволява да се ориентирате по-добре относно разположението на обекта, но също така ви предлага три интересни опции- да получите информация за трафика из района в момента /кои са натоварените пътища и кои улици са по-малко натоварени/, да получите информация относно най-добрите пътища за транзитно преминаване из района, а така също да получите информация и относно велосипедните маршрути в района: